Diari Oficial de la Generalitat Valenciana


Sumari del DOGV 5629, del 30-10-2007 (2007/12932)

RESOLUCIÓ de 30 de juliol de 2007, del conseller de Medi Ambient, Aigua, Urbanisme i Habitatge, de data 30 de juliol de 2007, per la qual s'aprova definitivament la modificació del Pla especial per a l'ampliació del patrimoni públic del sòl Ciutat de les Arts Escèniques de Sagunt.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5629

Data del DOGV
:   30-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12434


Data del document
:   30-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sagunt
    * cultura regional
    * propietat immobiliària
    * terreny edificable

RESOLUCIÓ de 30 de juliol de 2007, del conseller de Medi Ambient, Aigua, Urbanisme i Habitatge, de data 30 de juliol de 2007, per la qual s'aprova definitivament la modificació del Pla especial per a l'ampliació del patrimoni públic del sòl Ciutat de les Arts Escèniques de Sagunt. [2007/12333]  
Vist el projecte de modificació del Pla especial de delimitació de l'àrea de reserva per a ampliació del patrimoni públic del sòl Ciutat de les Arts Escèniques de Sagunt, proposat per la conselleria de Cultura, Educació i Esport, i de conformitat amb els següents,  
Antecedents de fet  
Primer. El Projecte es va sotmetre a informació pública mitjançant resolució del conseller de Territori i Habitatge, de 16 de gener de 2007. Durant el corresponent període d'exposició pública (DOGV núm. 5442, de data 2 de febrer de 2007, i anunci en el diari Las Provincias, de 5 de febrer de 2007) es van presentar dues al·legacions.  
Segon. El projecte té com a objecte redelimitar l'àrea de reserva per a ampliació del patrimoni públic de sòl de la Generalitat Valenciana per a la Ciutat de les Arts Escèniques, aprovat per Resolució del conseller de data 18 de juny de 2001. La redelimitació consisteix a suprimir la zona denominada entorn cultural i reduir la reserva per a patrimoni públic de sòl.  
Als terrenys objecte de la redelimitació es pretenen crear, amb posterioritat, les infraestructures i les instal·lacions necessàries per a la formació i aprenentatge de les arts i oficis relacionats amb l'escena teatral, el seu funcionament com a centre de producció i espai d'exhibició i crear a més els serveis complementaris necessaris per al desenvolupament de la Ciutat de les Arts Escèniques.  
L'àrea de reserva té una superfície total de 92.528 m² aproximadament, que comprén dos àmbits no continus encara que físicament pròxims i relacionables de 39.779 m² i 52.749 m² respectivament.  
A fi d'assegurar l'adequada integració al territori de les actuacions que es proposen fer i garantir la compatibilitat dels usos, obres, instal·lacions i activitats que es volen implantar en aquest entorn, s'haurà de delimitar en l'instrument de planejament adequat, en aquest cas el futur Pla especial d'ordenació d'usos que establisca l'ordenació estructural dels terrenys, el corresponent entorn cultural de la CAE.  
La qualificació urbanística dels terrenys sobre els quals s'estendrà la CAE i el seu entorn immediat és la següent:  
- Zona d'oficines CC i serveis relacionats amb el port (PERI Parc Industrial de Sagunt).  
- Zona d'indústria general (PERI Parc Industrial de Sagunt).  
- Zona residencial de protecció arquitectònica ZR.0 (Pla general de Sagunt).  
- Zona viària pública.  
- Zona de sòl portuari (Pla general de Sagunt).  
- Zona de sòl urbà sense qualificació específica (modificació del Pla general de Sagunt Albereda del Consell).  
- Zona dotacional ludicoesportiva pública (modificació del Pla general de Sagunt Albereda del Consell).  
Mitjançant aquest projecte es mantenen la classificació i la qualificació del sòl vigent, i exclusivament es grafia sobre aquests l'àrea de reserva per a l'ampliació de patrimoni públic de sòl.  
Tercer. Durant la tramitació de l'expedient s'han sol·licitat els informes següents:  
- Direcció General de Transports de la conselleria d'Infraestructures i Transport.  
- Administrador d'Infraestructures Ferroviàries.  
- Autoritat Portuària de València.  
- Unitat de Patrimoni del Servei Territorial de Cultura de la conselleria de Cultura, Educació i Esport.  
- Ajuntament de Sagunt.  
Amb data entrada de 28 de juliol de 2006 es rep informe favorable de l'Autoritat Portuària de València condicionat al fet que el seu àmbit d'actuació respecte la delimitació de la zona de servei del port de Sagunt aprovada per l'OM 3665/2005, de 14 de novembre, i també el que estableix l'article 18.1 de la Llei 27/1992, de 24 de novembre, d'acord amb la Sentència del Tribunal Constitucional 40/1998.  
Amb data 17 de juliol de 2006 es rep l'Acord Plenari de l'Ajuntament de Sagunt de 29 de juny de 2006, en el qual es destaquen els punts següents:  
- L'àmbit sobre el qual ha d'actuar la delimitació de la Ciutat de les Arts Escèniques ha de coincidir íntegrament amb el de l'actual PEP-3 del PGOU de Sagunt.  
- El vial de titularitat estatal s'ha d'obrir al públic per a descongestionar els accessos al nucli del port. En aquest sentit, és voluntat de l'equip de govern iniciar les gestions perquè el dit vial siga de titularitat municipal.  
- Que no és admissible una proposta d'ubicació de la Ciutat de les Arts Escèniques que incloga els terrenys del dit vial i que el suprimisca o canvie d'ús i finalitat per al qual està previst.  
- Que en definitiva s'ha de redelimitar l'àmbit del dit projecte autonòmic per a deixar fora l'esmentat vial.  
Quart. Es rep al·legació de l'Ajuntament de Sagunt on reitera la seua postura quant a la delimitació del projecte.  
Es considera raonable l'interés de l'Ajuntament de respectar l'àmbit del PEP-3 previst pel Pla general per a no deixar fora elements dotacionals. D'altra banda, s'accepta la sol·licitud de deixar fora de l'àmbit el vial de titularitat estatal. S'estimen les al·legacions presentades per l'Ajuntament.  
Amb data entrada de 22 de febrer de 2007 es reben dues al·legacions presentades pel Sr. Fernando Fernández Díaz en les quals sol·licita que es respecten els accessos rodats i de vianants a les parcel·les 67 i 18, respectivament, a través de l'avinguda Forns Alts.  
Aquestes al·legacions tenen relació amb el que ha expressat l'Ajuntament de Sagunt quant a redelimitar l'àmbit del projecte per a deixar fora l'esmentat vial. S'estimen les al·legacions.  
Cinqué. La Comissió Territorial d'Urbanisme de València, en sessió celebrada el 18 d'abril de 2007, va acordar aprovar provisionalment la modificació del Pla especial per a l'ampliació del patrimoni públic del sòl Ciutat de les Arts Escèniques de Sagunt condicionat a incorporar les observacions de l'Ajuntament de Sagunt. El text refós que es presente per a segellament, en doble exemplar en paper i en format digital, haurà d'incorporar aquestes modificacions.  
Així mateix es proposa elevar l'expedient al conseller de Medi Ambient, Aigua, Urbanisme i Habitatge per a la seua aprovació definitiva.  
Fonaments de dret  
Primer. Les determinacions contingudes pel que fa a la modificació proposada es consideren correctes des del punt de vista de les exigències de la política urbanística i territorial de la Generalitat Valenciana, tal com s'arreplega en l'article 85 de la Llei 16/2005, de 30 de desembre, urbanística valenciana. No s'aprecia cap obstacle legal que impedisca l'aprovació definitiva.  
El projecte respecta la delimitació remesa per l'Autoritat Portuària de València per a la zona de servei del port de Sagunt.  
Segon. El Projecte consta de memòria i plànols d'informació i d'ordenació.  
Tercer. Sagunt disposa d'un Pla general aprovat per la Comissió Territorial d'Urbanisme de València, en sessió celebrada el 14 d'abril de 1992, amb diverses modificacions aprovades.  
Quart. La Comissió Territorial d'Urbanisme és l'òrgan competent per a l'aprovació provisional dels expedients de planejament i de gestió que formule la Generalitat Valenciana, d'acord amb el que preveu l'article 10.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana. El conseller de Medi Ambient, Aigua, Urbanisme i Habitatge és l'òrgan competent per a la seua aprovació definitiva, d'acord amb el que preveuen els articles 6.e) de l'esmentat Decret i 89.1 del Decret 67/2006, de 12 de maig, pel qual s'aprova el Reglament d'ordenació i gestió territorial i urbanística.  
Vistos els preceptes legals citats i la resta de general i pertinent aplicació, conforme a l'Acord de la Comissió Territorial d'Urbanisme de València, resolc  
Aprovar definitivament la modificació del Pla especial per a l'ampliació del patrimoni públic del sòl Ciutat de les Arts Escèniques de Sagunt.  
Contra aquesta resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 30 de juliol de 2007.- El conseller de Medi Ambient, Aigua, Urbanisme i Habitatge: José Ramón García Antón.